CELEX: 32013D0109
Language: mt
Date: 2013-02-28 00:00:00
Title: Deċiżjoni tal-Kunsill 2013/109/PESK tat- 28 ta' Frar 2013 li temenda d-Deċiżjoni 2012/739/PESK dwar miżuri restrittivi kontra s-Sirja

1.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 58/8
            
         DEĊIŻJONI TAL-KUNSILL 2013/109/PESK
   tat-28 ta' Frar 2013
   li temenda d-Deċiżjoni 2012/739/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:
   
               (1)
            
            
               Fid-29 ta' Novembru 2012, il-Kunsill adotta d-Deċiżjoni 2012/739/PESK dwar miżuri restrittivi kontra s-Sirja (1).
            
         
               (2)
            
            
               Abbażi ta' rieżami tad-Deċiżjoni 2012/739/PESK, il-Kunsill ikkonkluda li l-miżuri restrittivi għandhom jiġġeddu sal-1 ta' Ġunju 2013.
            
         
               (3)
            
            
               Barra minn hekk, jinħtieġ emendament tal-miżuri dwar l-embargo fuq l-armi biex ikun jista' jsir il-forniment ta' tagħmir militari mhux letali għall-protezzjoni taċ-ċittadini jew għall-Koalizzjoni Nazzjonali Sirjana għall-Forzi Rivoluzzjonari u tal-Oppożizzjoni li l-Unjoni taċċetta bħala rappreżentanti leġittimi tal-poplu Sirjan u l-forniment lilhom ta' vetturi mhux għall-kumbattiment li ġew manifatturati jew mgħammra b'materjali biex jipprovdu protezzjoni ballistika, kif ukoll l-għoti lilhom ta' assistenza teknika intenzjonata għall-protezzjoni taċ-ċittadini.
            
         
               (4)
            
            
               Hija meħtieġa aktar azzjoni mill-Unjoni sabiex jiġu implimentati ċerti miżuri.
            
         
               (5)
            
            
               Id-Deċiżjoni 2012/739/PESK għandha għalhekk tiġi emendata kif meħtieġ,
            
         ADOTTA DIN ID-DEĊIŻJONI:
   Artikolu 1
   Id-Deċiżjoni 2012/739/PESK hija b'dan emendata kif ġej:
   
               (1)
            
            
               L-Artikolu 3(1) huwa b'dan emendat kif ġej:
               
                           (a)
                        
                        
                           il-punti (b) u (c) huma sostitwiti b'dan li ġej:
                           
                                       “(b)
                                    
                                    
                                       il-bejgħ, il-forniment, it-trasferiment jew l-esportazzjoni ta' tagħmir militari mhux letali jew ta' tagħmir li jista' jintuża għar-repressjoni interna, maħsub għal użu umanitarju jew protettiv jew għall-protezzjoni taċ-ċittadini, jew għall-programmi tan-Nazzjonijiet Uniti (NU) u l-Unjoni Ewropea għall-iżvilupp ta' istituzzjonijiet, jew għal operazzjonijiet tal-Unjoni Ewropea u tan-NU ta' maniġġar ta' kriżijiet, jew għall-Koalizzjoni Nazzjonali Sirjana għall-Forzi Rivoluzzjonari u tal-Oppożizzjoni intenzjonat għall-protezzjoni taċ-ċittadini;
                                    
                                 
                                       (c)
                                    
                                    
                                       il-bejgħ, il-forniment, it-trasferiment jew l-esportazzjoni ta' vetturi mhux għall-kumbattiment li ġew manifatturati jew mgħammra b'materjali biex jipprovdu protezzjoni ballistika, maħsuba biss għall-użu protettiv ta' persunal tal-Unjoni Ewropea u tal-Istati Membri tagħha fis-Sirja, jew għall-Koalizzjoni Nazzjonali Sirjana għall-Forzi Rivoluzzjonari u tal-Oppożizzjoni intenzjonat għall-protezzjoni taċ-ċittadini;";
                                    
                                 
                     
                           (b)
                        
                        
                           jiżdied il-punt li ġej:
                           
                                       "(f)
                                    
                                    
                                       l-għoti ta' assistenza teknika, servizzi ta' senserija u servizzi oħrajn għall-Koalizzjoni Nazzjonali Sirjana għall-Forzi Rivoluzzjonari u tal-Oppożizzjoni intenzjonata għall-protezzjoni taċ-ċittadini,".
                                    
                                 
                     
         
               (2)
            
            
               L-Artikolu 31 jinbidel b'dan li ġej:
               “Artikolu 31
               Din id-Deċiżjoni għandha tapplika sal-1 ta’ Ġunju 2013. Hija għandha tinżamm taħt reviżjoni kostanti. Hija għandha tiġġedded, jew tiġi emendata kif meħtieġ, jekk il-Kunsill iqis li l-objettivi tagħha ma ntlaħqux.”.
            
         Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali ta’ l-Unjoni Ewropea.
   
      Magħmul fi Brussell, it-28 ta’ Frar 2013.
      
         
            Għall-Kunsill
         
         
            Il-President
         
         J. BURTON
      
   
   
      (1)  ĠU L 330, 30.11.2012, p. 21.